**Rada vlády Slovenskej republiky pre prevenciu kriminality**

**Štatút**

**Krajskej komisie pre prevenciu kriminality a inú protispoločenskú činnosť Okresného úradu v Bratislave**

schválený uznesením Rady vlády SR pre prevenciu kriminality

č 16/2024

Bratislava 2. september 2024

**Štatút**

**Krajskej komisie pre prevenciu kriminality a inú protispoločenskú činnosť Okresného úradu v Bratislave**

**Čl. 1**

**Úvodné ustanovenie**

Štatút Krajskej komisie pre prevenciu kriminality a inú protispoločenskú činnosť (ďalej len „komisia“) v územnej pôsobnosti Okresného úradu v Bratislave (ďalej len „okresný úrad“) upravuje pôsobnosť, úlohy, zloženie a rokovanie komisie.

**Čl. 2**

**Pôsobnosť komisie**

1. Komisia je iniciatívny, poradný a koordinačný orgán prednostu okresného úradu (ďalej len „prednosta“) pre oblasť prevencie kriminality a inú protispoločenskú činnosť na okresnom úrade.
2. Komisiu zriaďuje prednosta, ktorý vymenúva a odvoláva tajomníka a stálych členov komisie.
3. Komisia sa vo svojej činnosti riadi všeobecne záväznými právnymi predpismi, uzneseniami vlády Slovenskej republiky, uzneseniami Rady vlády Slovenskej republiky pre prevenciu kriminality (ďalej len „rada“) a rozhodnutiami predsedu komisie, prijatými pre oblasť prevencie kriminality a inú protispoločenskú činnosť.
4. Komisia môže zriaďovať pracovné skupiny, ktorých členov menuje predseda komisie na návrh tajomníka komisie.

**Čl. 3**

**Pôsobnosť komisie**

1. Komisia plní úlohy
2. prerokúva analýzy stavu a vývoja kriminality a inej protispoločenskej činnosti na území kraja v územnej pôsobnosti okresného úradu (ďalej len „územná pôsobnosť“) a navrhuje vhodné preventívne opatrenia na jej kontrolu a elimináciu,
3. posudzuje materiály a informácie týkajúce sa prevencie kriminality a inej protispoločenskej činnosti, predkladané jej členmi alebo inými orgánmi a inštitúciami a zaujíma k nim stanoviská,
4. posudzuje projekty a odporúča ich rade na schválenie. Zmluvy o poskytnutí dotácie na financovanie projektov, ktoré schválila rada, uzatvára prednosta okresného úradu,
5. sprostredkúva prenos informácií o prevencii kriminality a inej protispoločenskej činnosti z národnej úrovne na regionálnu a miestnu úroveň subjektom prevencie v územnej pôsobnosti. Za tým účelom spolupracuje s radou,
6. sprostredkúva prenos informácií o prevencii kriminality a inej protispoločenskej činnosti[[1]](#footnote-1) (ďalej len „ prevencia kriminality“) z regionálnej a miestnej úrovne v územnej pôsobnosti na národnú úroveň prostredníctvom rady,
7. poskytuje subjektom prevencie v územnej pôsobnosti metodickú pomoc pri vypracúvaní, realizácii a hodnotení účinnosti preventívnych programov a projektov, ako aj iných organizačných foriem a metód prevencie,
8. koordinuje jednotlivé preventívne aktivity zamerané na predchádzanie a elimináciu kriminality a inú protispoločenskú činnosť všetkých orgánov, organizácií a inštitúcií v územnej pôsobnosti. Zabezpečuje koordináciu úloh vyplývajúcich zo Stratégie prevencie kriminality a inej protispoločenskej činnosti v Slovenskej republike, rozpracovanie Stratégie prevencie kriminality a inej protispoločenskej činnosti v Slovenskej republike na podmienky kraja a spracovanie hodnotiacej správy o plnení úloh za predchádzajúci kalendárny rok v územnej pôsobnosti.
9. Komisia sa zameriava na elimináciu sociálno-patologických javov, najmä na ochranu rizikových skupín obyvateľov.
10. Komisia spolupracuje s orgánmi miestnej štátnej správy a samosprávy, najmä s médiami, vedeckými a výskumnými inštitúciami, školami, školskými zariadeniami, spolkami a inými združeniami, nadáciami, neziskovými organizáciami poskytujúcimi všeobecne prospešné služby a štátom uznanými cirkvami a náboženskými spoločnosťami,  cieľavedome pôsobí na verejnú mienku v záujme aktívnej účasti občanov na riešení danej problematiky.

**Čl. 4**

**Zloženie komisie**

1. Členmi komisie sú
2. predseda komisie - prednosta okresného úradu v sídle kraja,
3. tajomník komisie - krajský koordinátor pre prevenciu kriminality okresného úradu,
4. ostatní členovia komisie
5. zástupca Bratislavského samosprávneho kraja,
6. zástupca Krajského riaditeľstva Policajného zboru v Bratislave,
7. zástupca Krajskej prokuratúry v Bratislave,
8. zástupca Úradu práce, sociálnych vecí a rodiny v Bratislave,
9. zástupca Krajského riaditeľstva Hasičského a záchranného zboru v Bratislave,
10. zástupca Regionálneho úradu verejného zdravotníctva so sídlom v Bratislave,
11. zástupca Združenia náčelníkov obecných a mestských polícií (regionálnej sekcie na území kraja),
12. zástupca Centra poradenstva a prevencie,
13. zástupca Úradu splnomocnenca vlády Slovenskej republiky pre rómske komunity v Bratislave,
14. zástupca Regionálneho úradu školskej správy Bratislave,
15. zástupca Regionálneho združenia miest a obcí Slovenska,
16. zástupca Školského inšpekčného centra v Bratislave,
17. zástupca mimovládnej organizácie a ďalší odborníci zaoberajúci sa problematikou prevencie kriminality na jednotlivých orgánoch štátnej správy, samosprávy a vybraných štátnych i neštátnych inštitúciách.
18. Na rokovanie komisie sa môžu prizývať aj zástupcovia ďalších organizácií a inštitúcií, najmä však
19. zástupca Krajského riaditeľstva Policajného zboru odboru ochrany objektov v Bratislave
20. vedúcich odborov okresného úradu,
21. prednostov okresných úradov v územnej pôsobnosti,
22. zástupca samosprávneho orgánu obce, resp. mesta,
23. zástupca základnej, strednej a vysokej školy v územnej pôsobnosti,
24. občianskych združení.
25. Predseda komisie môže na rokovanie komisie prizvať aj odborníkov z iných orgánov a inštitúcií, prípadne zástupcov masovo-komunikačných prostriedkov, ak je to z hľadiska rokovania potrebné.
26. Člen komisie, podľa odseku 1, sa zúčastňuje na rokovaní a hlasovaní komisie, plní úlohy vyplývajúce pre komisiu, podáva pripomienky a návrhy k materiálom prerokúvaným komisiou.

**Čl. 5**

**Predseda komisie**

1. Predseda komisie zodpovedá za jej činnosť rade.
2. Predseda komisie
3. schvaľuje člena komisie,
4. vedie rokovania komisie, prípadne rokovaním komisie poverí tajomníka alebo inú osobu,
5. schvaľuje záznam z rokovania komisie,
6. schvaľuje uznesenia komisie.
7. Predseda komisie môže zvolať mimoriadne zasadnutia komisie za účelom zaujatia stanoviska alebo spracovania návrhu ku konkrétnej problematike.

**Čl. 6**

**Tajomník komisie**

Tajomník komisie

1. zabezpečuje organizačnú prípravu a priebeh rokovaní komisie,
2. eviduje uložené úlohy a vedie prehľad o ich plnení, ktorý predkladá na rokovania komisie,
3. zabezpečuje bežnú administratívnu agendu komisie,
4. koordinuje  činnosť členov komisie,
5. navrhuje vymenovanie a odvolanie členov komisie,
6. zabezpečuje iné úlohy v oblasti prevencie podľa pokynov predsedu komisie.

**Čl. 7**

**Člen komisie**

1. Člen komisie môže predkladať predsedovi komisie prostredníctvom tajomníka komisie na rokovanie materiály a informácie súvisiace s prevenciou kriminality.
2. Člen komisie sa zúčastňuje na rokovaniach komisie, vyjadruje sa k programu a materiálom predkladaným na zasadnutia komisie, predkladá návrhy, odporúčania, stanoviská a hlasuje o nich.
3. Člen komisie je pri výkone svojej funkcie zastupiteľný na základe písomného splnomocnenia na zastupovanie, ktoré člen komisie udelí svojmu zástupcovi na konkrétne zasadnutie komisie podľa vzoru, ktorý je uvedený v prílohe. Podpísané splnomocnenie zasiela člen komisie e-mailovou komunikáciou alebo ho splnomocnený zástupca predloží pred zasadnutím komisie tajomníkovi komisie v listinnej forme.
4. Členstvo v komisii zaniká
   1. odvolaním člena predsedom komisie,
   2. písomným vzdaním sa členstva v komisii,
   3. smrťou člena komisie alebo jeho vyhlásením za mŕtveho,
   4. ukončením štátnozamestnaneckého pomeru, pracovného pomeru alebo iného obdobného vzťahu so subjektom, ktorý člen komisie zastupuje.
5. Tajomník komisie predloží predsedovi komisie návrh na odvolanie člena komisie
6. na základe právoplatného odsudzujúceho rozsudku za úmyselný trestný čin,
7. v prípade identifikácie konfliktu záujmov, pri ktorom člen komisie nedodržal povinnosť zdržať sa hlasovania,
8. na návrh štatutárneho zástupcu subjektu, ktorý člena komisie nominoval.
9. Ak členovi komisie zanikne členstvo, subjekt, ktorý ho do komisie nominoval, nominuje nového člena komisie. Nominujúci subjekt je povinný informovať predsedu komisie o zániku členstva v komisii a novej nominácii do desiatich pracovných dní odo dňa vzniku niektorej z vyššie uvedených skutočností.

**Čl. 8**

**Rokovanie komisie**

1. Rokovanie komisie je neverejné a všetci členovia komisie sú viazaní mlčanlivosťou.
2. Rokovanie zvoláva a riadi predseda, v jeho neprítomnosti tajomník komisie, prípadne iná osoba poverená predsedom komisie.
3. Komisia zasadá spravidla dvakrát ročne, prípadne podľa potreby na základe stavu vývoja a dynamiky kriminality, prípadne iných ohrození.
4. Materiály na rokovanie komisie sa predkladajú (v jednom výtlačku a v elektronickej forme) tajomníkovi komisie najneskôr 15 dní pred rokovaním komisie. Materiály sa doručujú členom komisie spolu s pozvánkou, prípadne s ďalšími dokumentmi v elektronickej forme najneskôr 10 dní pred rokovaním komisie.
5. Na rokovaniach komisie sa zúčastňujú všetci členovia komisie, komisia je uznášaniaschopná rokovať a prijímať závery, ak je prítomná nadpolovičná väčšina jej členov.
6. Komisia na svojich rokovaniach prijíma závery formou uznesení, ktorých plnenie sleduje a vyhodnocuje tajomník komisie na najbližšom rokovaní.
7. Uznesenia z rokovania komisie vypracúva tajomník a schvaľuje predseda, a sú spolu so zápisom z rokovania doručené všetkým stálym členom komisie do 15 dní v elektronickej forme a sekretariátu rady. Nečlenom a prizvaným odborníkom sa doručí len výpis príslušných uznesení spravidla v elektronickej forme.
8. V prípade, že niektorému členovi komisie vzniknú prekážky spojené s plnením uznesenia, oznámi to bezodkladne tajomníkovi komisie.
9. Komisie môže uskutočniť svoje rokovanie aj využitím online elektronických prostriedkov, ak to povaha prerokúvanej veci dovoľuje.
10. Hlasovanie členov komisie, ak komisia na svoje rokovanie využije online elektronické prostriedky, prebieha prostredníctvom e-mailových adries členov komisie, ktoré boli na tento účel preukázateľne oznámené tajomníkovi komisie, a to aspoň 3 dni pred rokovaním komisie.

**Čl. 9**

**Rozhodovanie komisie**

1. Po ukončení rozpravy prednesie predsedajúci návrh na rozhodnutie komisie, pričom prihliada na stanoviská prednesené v rozprave.
2. Ak boli k návrhu na rozhodnutie komisie prednesené pozmeňovacie návrhy, dá predsedajúci o nich hlasovať v poradí, v akom boli podané. Ak prijatý pozmeňovací návrh vylučuje ďalšie pozmeňovacie návrhy, o týchto sa už nehlasuje.
3. Na prijatie uznesenia komisie je potrebný súhlas nadpolovičnej väčšiny všetkých prítomných členov komisie. V prípade rovnosti hlasov je rozhodujúci hlas predsedajúceho komisie.
4. Predseda komisie môže rozhodnúť, že rokovanie komisie sa uskutoční v zbore s využitím technického prostriedku na prenos obrazu a zvuku. Týmto nie je dotknutá neverejnosť schôdzí komisie. Ak sa rokovanie komisie uskutoční v zbore s využitím technického prostriedku na prenos obrazu a zvuku podľa tohto odseku, člen komisie sa ho môže zúčastniť len ak má súčasne zapnutý obraz a zvuk svojho technického prostriedku.
5. Ak sa rokovanie komisie uskutoční v zbore s využitím technického prostriedku na prenos obrazu a zvuku podľa odseku 4, ustanovenia čl. 4 až 8 platia rovnako.

**Čl. 10**

**Hlasovanie komisie procedúrou per rollam**

1. V prípade naliehavosti alebo ak povaha veci nevyžaduje zasadnutie, predseda komisie môže rozhodnúť o prijatí uznesenia bez rokovania komisie, a to procedúrou per rollam.
2. Rozhodnutie predsedu komisie o použití procedúry per rollam doručí tajomník komisie členom komisie spolu s materiálom a návrhom uznesenia komisie, pričom zároveň uvedie deň a hodinu, do ktorej môže člen komisie platne doručiť písomne alebo v elektronickej podobe svoje rozhodnutie o hlasovaní. Nepredloženie rozhodnutia o hlasovaní v určenom termíne sa považuje za zdržanie sa hlasovania o predloženom návrhu uznesenia komisie.
3. K použitiu procedúry per rollam sa členovia komisie vyjadria bez zbytočného odkladu po doručení rozhodnutia o jej použití alebo súčasne so svojím rozhodnutím o hlasovaní.
4. Ak člen komisie nesúhlasí s použitím procedúry per rollam, svoje stanovisko odôvodní. Odôvodnené stanovisko sa pre účely uznášaniaschopnosti rady posudzuje ako ospravedlnená neprítomnosť na hlasovaní komisie.
5. Na prijatie uznesenia komisie použitím procedúry per rollam sa vyžaduje súhlas nadpolovičnej väčšiny všetkých členov komisie s predloženým návrhom uznesenia.
6. Po ukončení hlasovania použitím procedúry per rollam tajomník komisie vyhodnotí výsledky hlasovania a o hlasovaní o návrhu uznesenia vypracuje záznam, ktorý schvaľuje svojím podpisom predseda komisie. Záznam o výsledkoch hlasovania komisie použitím procedúry per rollam spolu s uznesením komisie doručí tajomník komisie členom komisie najneskôr do piatich pracovných dní odo dňa podpísania uznesenia predsedom komisie.
7. Ustanovenia štatútu sa primerane použijú, uznesenia per rollam majú rovnakú záväznosť.

**Čl. 11**

**Plánovanie činnosti komisie**

1. Činnosť komisie sa riadi plánom úloh komisie, vypracovaným spravidla na obdobie jedného roka. Plán úloh komisie vypracúva na základe podkladov členov rady tajomník komisie, ktorý schvaľuje komisia.
2. Podľa plánu úloh komisie tajomník komisie vypracúva program zasadaní komisie, ktorý schvaľuje komisia. Program zasadaní komisie sa priebežne aktualizuje. O doplnkoch a iných zmenách programu zasadaní komisie rozhoduje predseda komisie na návrh tajomníka komisie.

**Čl. 12**

**Finančné a materiálne zabezpečovanie činnosti rady**

Cestovné náklady spojené s účasťou členov komisie na zasadaniach komisie hradia zo svojich prostriedkov príslušné orgány štátnej správy, orgány miestnej štátnej správy a samosprávy, organizácie a inštitúcie zastúpené v komisii.

**Čl. 13**

**Prechodné ustanovenie**

Člen komisie vymenovaný predsedom komisie podľa doterajšieho štatútu komisie sa nepovažuje za člena komisie podľa tohto štatútu.

**Čl. 14**

**Spoločné ustanovenie**

Zmeny a doplnenia štatútu schvaľuje komisia na návrh tajomníka komisie.

**Čl. 15**

**Účinnosť**

Štatút nadobúda účinnosť dňom schválenia komisiou.

Mgr. Rastislav Gajarský

Prednosta OÚ

1. Zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov. [↑](#footnote-ref-1)